MNL/FOIG-T/6538-1/2023 4*. sz. melléklet*

**MNL/…….../….…./……..**

**ADATVÉDELMI TÁJÉKOZTATÓ**

a Magyar Nemzeti Levéltár által jogszabály felhatalmazása alapján átvett maradandó értékű magániratok átadóit/letevőit érintő személyes adatok kezeléséről

(1) Tájékoztatjuk, hogy becslés / ajándékozás / eladás / letétbe helyezés céljából a Magyar Nemzeti Levéltárnak átadott iratok átadása során az iratátadóról felvett személyes adatokat a jelen tájékoztatóban foglaltak szerint kezeljük.

(i) Az adatkezelő: Személyes adatainak kezelője a Magyar Nemzeti Levéltár (Székhelye: 1014. Budapest, Bécsi kapu tér 2-4., Tel: +36 1 225 2883; e-mail: adatvedelem@mnl.gov.hu – „Adatkezelő”)

(ii) Adatvédelmi tisztviselő: Az Adatkezelő rendelkezik adatvédelmi tisztviselővel, akit a vonatkozó jogszabályok alapján adatvédelmi ügyekben közvetlenül is megkereshet. Az adatvédelmi tisztviselő: dr. Horváth Antal (cím: 1015 Budapest, Hattyú utca 16. IV. 2., e-mail: adatvedelem@mnl.gov.hu, tel: +36 20 9119098).

(iii) Az adatkezelés célja: Az Adatkezelő által vétel, ajándék, letét, becslés céljából átvett iratok eredetének és az átadás jogcímének igazolása, továbbá a letéti, ajándékozási szerződésben meghatározott kötelezettségek teljesítése, továbbá nyilvántartási okból és az iratanyag kutathatóságának biztosítása céljából az eladó/letevő/ajándékozó nevének feltüntetése az Adatkezelő adatbázisaiban az iratanyag megnevezésénél.

(iv) Az adatkezelés jogalapja: a Rendelet 6. cikk (1) bek. c.) pontja szerinti jogi kötelezettség teljesítése, melyet a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 3. § s) pontja, 13. § b.) pontja, 33. § (3) bekezdése és a közlevéltárak és a nyilvános magánlevéltárak tevékenységével összefüggő szakmai követelményekről szóló 27/2015. (V.27.) EMMI rendelet 13-15. §-ai alapoznak meg;

továbbá a Rendelet 6. cikk (1) bek. b.) pontja szerinti szerződés teljesítése ajándékozási és letéti szerződések megkötése esetén, a kutathatóságra vonatkozó korlátozó rendelkezések keretében megadott harmadik személyek személyes adatainak kezelése a Rendelet 6. cikk (1) bek. e.) pontja szerinti közérdekű feladat végrehajtásához szükséges.

(v) A személyes adatok (továbbításának) címzettjei: Az Adatkezelő a kezelt személyes adatokat harmadik fél részére nem továbbítja.

(vi) Adattovábbítás az EU-n kívül: Az Adatkezelő a felvett személyes adatokat harmadik országba vagy nemzetközi szervezet részére nem továbbítja.

(2) Kiegészítő tájékoztatás a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az EURÓPAI PARLAMENT ÉS A TANÁCS 2016/679 számú rendelete („Rendelet”) 13. cikk (2) bekezdése alapján

(i) A személyes adatok tárolásának időtartama: Az Adatkezelő a felvett személyes adatokat saját nyilvántartásában 15 évig őrzi, ezt követően közérdekű archiválás céljából, a levéltári anyag részeként archiválja.

(ii) Tájékoztatás az érintett adatkezeléssel kapcsolatos jogairól: Ön, mint az Adatkezelő által kezelt személyes adatok jogosultja kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, - a Rendelet 17. cikkében meghatározott esetekben és kivételekkel kérheti - az adatok törlését vagy kezelésének korlátozását, és tiltakozhat a személyes adatok kezelése ellen.

(iii) Felügyeleti hatósághoz címzett panasz benyújtásának joga: Személyes adatai kezelésével kapcsolatban panaszt nyújthat be az illetékes felügyeleti hatósághoz:

Felügyeleti Hatóság neve: Nemzeti Adatvédelmi és Információszabadság Hatóság

Címe: 1055 Budapest, Falk Miksa u. 9-11.

Telefonszáma: +36/1-391-1400

(iv) A személyes adatok forrása: Az Adatkezelő az adatkezelés során az Ön által rendelkezésre bocsátott személyes adatokat kezeli, nem kezel nyilvánosan hozzáférhető forrásokból származó adatokat az iratátadással összefüggésben.

(3) Az Adatkezelő által kezelt személyes adatok köre

– Az iratátadó lakcíme, személyi igazolványának száma, egyéb elérhetőségeit (telefonszám vagy e-mail cím).

– Az iratátadó tulajdonosi vagy megbízotti minőségére vonatkozó adat.

– Az irat, vagy iratok átfogó megnevezése, terjedelmi adatait.

– Az irat levéltárba adásának célját (amely ajándékozás, vétel, vagy letétbe helyezés lehet).

– A kutathatóságra vonatkozó korlátozó rendelkezések keretében megadott harmadik személyek elérhetőségi adatai.

Alulírott

név:

születési helye és ideje:

lakcíme:

e-mail címe:

anyja neve:

kijelentem, hogy a fenti tájékoztatás tartalmát megismertem, a személyes adataim kezelésére vonatkozó tájékoztatást tudomásul vettem.

Keltezés helye, ideje: ………………………… ………………………..

………………………………

Az iratátadó aláírása